Pazenn a bouez nevez en argerzhadur enframmañ Diwan : disadorn e oa bet embannet an diferad, a erverk modelezhioù an deskadurezh brezhoneg-galleg dre soubidigezh. Gallout a raio ar strollegezhioù lec’hel emguzuliata evit gouzout hag enframmet e vo ar skolioù Diwan er servij foran pe get. Fiziañs en deus Andrew Lincoln en argerzhadur-se, daoust ma vez kalz tud enebet outañ e Diwan. Emañ enframmadur ar gevredigezh o tont da wir, hervez Andrew Lincoln. D’an distro-skol kentañ e tlefe Diwan bezañ enframmet en Deskadurezh-Stad.